28.februar 2022.godine

Opština u okviru Glavnog grada-Golubovci

Komisija za raspodjelu sredstava nevladinim organizacijama

Broj: D 22-056/22-157

Na osnovu člana 3 i 6 Odluke o finansiranju projekata nevladinih organizacija („Službeni list Crne Gore-opštinski propisi“ br. 020/19 i 043/19), Komsija za raspodjelu sredstva, raspisuje-

KONKURS

za finansiranje projekata nevladinih organizacija za 2022. godinu

Komisija donosi Odluku o raspodjeli sredstava nevladinim organizacijama za podršku projektima iz oblasti:

* socijalne i dječije zaštite;
* ostvarivanja prava lica sa invaliditetom;
* kulture;
* vaninstitucionalnog obrazovanja;
* zaštita životne sredine;
* poljoprivrede i ruralnog razvoja.

Pravo učešča na Konkursu imaju nevladine organizacije koje su upisane u Registar nevladinih organizacija, sa sjedištem na teritoriji Opštine u okviru Glavnog grada-Golubovci (u daljem tekstu: Opština) ili Glavnog grada Podgorice, radi finansiranja projekata, koji su od posebnog interesa za Opštinu.

Projekat koji nevladina organizacija kandiduje za finansiranje podnosi se na propisanom obrascu prijave koja se objavljuje na web sajtu Opštine.

Prijava sadrži:

1. naziv NVO i naziv projekta;
2. oblast na koju se projekat odnosi;
3. cilj projekta i ciljnu grupu;
4. detaljan opis projekta po segmentima sa specificiranim projektnim aktivnostima;
5. rok, mjesto i dinamiku realizacije;
6. budžet projekta po pojedinim pozicijama sa naznačenim iznosom koji se potražuje na Konkursu;
7. način praćenja realizacije projekata (kvantitavni i kvalitativni indikatori):
8. podatke o licu odgovornom za realzaciju projekata.

Uz Prijavu (koja je sastavni dio konkursa), nevladina organizacija u zapečaćenoj koverti dostavlja:

* rješenje o upisu u registar nevladinih organizacija;
* dokaz o podnijetoj poreskoj prijavi za prethodnu fiskalnu godinu;
* podatke o iskustvu zaposlenih, odnosno volontera u nevladinoj organizaciji na sličnim poslovima (reference);
* izjavu o nepostojanju višestrukog finansiranja;
* dokaz da žiro račun nije blokiran.

Uz Prijavu može se dostaviti i druga dokumentacija (skice, planovi, crteži, fotografije, kompjuterske simulacije, cd prezentacije i sl.).

Popunjenu prijavu neophodno je dostaviti u 4 (četiri) primjerka u štampanoj verziji i jedan (1) primjerak u elektronskoj (Microsoft Word) forma (CD). Potpisanu i ovjerenu propratnu (dodatnu) dokumentaciju potrebno je dostaviti u 1 (jednom) štampanom primjerku.

Dokumentacija koja prati prijavu projekta Komisiji mora da bude dostavljena u originalu ili u fotokopiji ovjerenoj od strane nadležnog organa.

Prijave na Konkurs podnose se Komisiji i predaju na arhivu Opštine u okviru Glavnog grada - Golubovci, Glavna Gradska ulica br. 89, Anovi, sa naznakom **“**Zahtjev za finansiranje projekta nevladine organizacije po konkursu-ne otvaraj”. Na poleđini koverte navodi se naziv i sjedište nevladine organizacije.

Neblagovremenu prijavu Komisija će odbiti rješenjem.

Budžetom Opštine u okviru Glavnog grada-Golubovci, za finansiranje projekata nevladinih organizacija, opredijeljen je ukupan iznos od 15.000,00 eura.

Shodno članu 10 Odluke o finansiranju projekata nevladinih organizacija, ukupan iznos sredstava traženih budžetom projekta ne može biti veći od 20% iznosa sredstava predviđenih za raspodjelu na Konkursu, odnosno 3.000,00 eura.

Ako nevladina organizacija ne konkuriše za finansiranje projekta u cjelini, dužna je da navede sve aktivnosti projekta, aktivnosti za koje potražuje sredstva na Konkursu i da dostavi dokaz na koji način je obezbijeđen ostatak sredstava.

Sredstva za finansiranje projekta nevladine organizacije dodjeljuju se u procentu koji ne može biti manji od 80% iznosa predviđenog budžetom projekta, osim u slučajevima kada nevladina organizacija konkuriše za finansiranje dijela projekta, tada ukupan iznos dodijeljenih sredstava ne može biti manji od 80% od traženog iznosa.

U slučaju kad projekat nevladine organizacije ne može biti finansiran u ukupnom iznosu sredstava koji je naveden u prijavi, Komisija će od nevladine organizacije tražiti izjašnjenje o tome da li sa manje dodijeljenih sredstava može realizovati projekat. Izjašnjenje se dostavlja Komisiji u pisanom obliku, u roku od deset dana od dana traženja izjašnjenja. Projekat će biti finansiran ukoliko nevladina organizacija u propisanom roku dostavi izjašnjenje da i sa manje dodijeljenih sredstava može realizovati predloženi projekat.

Nevladinoj organizaciji koja je na Konkurs prijavila više projekata mogu se dodijeliti sredstva za finansiranje samo jednog projekta.

Komisija će u roku od 15 dana od dana završetka Konkursa objaviti listu nevladinih organizacija koje su podnijele prijavu na Konkurs, sa naznakom o eventualnoj potrebi dopune dokumentacije.

Nevladina organizacija sa liste, dužna je da dopuni dokumentaciju u roku od pet dana od dana objavljivanja liste. Ako se utvrđeni nedostaci ne otklone u roku, prijava će biti odbijena.

U postupku ocjene dokumentacije podnijete u skladu sa Konkursom, Komisija ocjenjuje projekat, po sljedećim kriterijumima:

1. doprinos prijavljenog projekta ostvarivanju javnog interesa u određenoj oblasti;
2. kvalitet projekta;
3. kapacitet nevladine organizacije da realizuje prijavljeni projekat;
4. transparentnost rada nevladine organizacije.

Na osnovu Rang liste Komisija sačinjava izvještaj sa prijedlogom projekata kojima će se dodijeliti sredstva iz Budžeta i iznos tih sredstava.

Komisija podnosi izvještaj predsjedniku Opštine u roku od 15 dana od dana završetka roka za dostavljanje dopune dokumentacije.

Na osnovu dostavljenog izvještaja, predsjednik Opštine u roku od osam dana donosi Odluku o raspodjeli sredstava, koja se objavljuje na web sajtu Opštine i dostavlja učesnicima Konkursa.

Nevladine organizacije kojima su odlukom dodjeljena sredstva za realizaciju projekata, potpisuju sa Opštinom ugovor, kojim se preziciraju prava i obaveze ugovornih strana, u roku od 15 dana od dana objavljivanja odluke.

Nevladina organizacija čiji je projekat finansiran, u skladu sa ovom Odlukom, dužna je da Komisiji podnese izvještaj o realizaciji projekta sa finansijskim izvještajem, odnosno računima o utrošku sredstava, najkasnije do isteka godine za koju su sredstva dodijeljena.

Konkurs je otvoren 30 dana od dana objavljivanja, a posljednji dan u kome je moguće predati prijavu je 30.03.2022. godine, do 16,00 časova.

Komisija neće razmatrati neblagovremene prijave koje nijesu podnijete u predviđenoj prijavnoj formi i koje ne ispunjavaju zahtjeve iz ovog Konkursa, kao ni prijave podnijete od strane NVO koja nije dostavila izvještaje o realizaciji podržanih projekata u prethodne 2 godine.

Priložena dokumentacija se ne vraća.

Napomena: Sve dodatne informacije u vezi sa Konkursom, mogu se dobiti na telefon: 069/041-401, radnim danima od 12 do 14h.

Ivan Ćupić

Predsjednik Komisije